**БЪЛГАРСКА АГЕНЦИЯ ЗА ЕКСПОРТНО ЗАСТРАХОВАНЕ ЕАД,**

**ГР. СОФИЯ**

**О Б Я В А**

На основание чл. 101 от Кодекса за застраховането (КЗ) Българска агенция за експортно застраховане ЕАД, гр. София (БАЕЗ ЕАД) набира оферти от регистрирани одитори за извършване на съвместен (подаване на съвместна оферта от две дружества) независим финансов одит на годишния финансов отчет на дружеството за 2025 г.

1. **ОБЕКТ НА ОДИТА И ИНФОРМАЦИЯ ЗА ДРУЖЕСТВОТО**

Извършване на съвместен независим финансов одит на годишния финансов отчет на БАЕЗ ЕАД за 2025 г., както и на допълнителен регулаторен Доклад по Платежоспособност II. Дружеството изготвя финансовите си отчети в съответствие с изискванията на Международните стандарти за финансово отчитане (МСФО/МСС).

Сумата на актива на баланса плюс приходите /без оборотни данъци/ към 31.12.2024 г. е в размер на 54 22 хил. лева, от които 40 696 хил. лева е сумата на актива на баланса и 13 326 хил. лв. са приходите без оборотни данъци.

1. **ИЗИСКВАНИЯ КЪМ КАНДИДАТИТЕ**
2. Да са регистрирани одитори - одиторски дружества по смисъла на чл. 7, ал. 3 от Закона за независимия финансов одит и изразяването на сигурност по устойчивостта (ЗНФОИСУ) и да са вписани в регистъра по чл. 20 от ЗНФОИСУ;
3. Да отговарят на изискванията на чл. 101, ал. 2 и ал. 3 от КЗ;
4. При последната проверка за контрол върху качеството съгласно глава 9 от ЗНФОИСУ, нямат констатирани съществени пропуски и влезли в сила наложени наказания от Комисията за публичен надзор над регистрираните одитори и/или Института на дипломираните експерт- счетоводители;
5. Да притежават валидна застраховка „Професионална отговорност“, съгласно изискванията на чл.31, ал.4 от ЗНФОИСУ;
6. Да имат опит в извършване на независим финансов одит на Годишните финансови отчети на застраховател, презастраховател, застрахователен холдинг.

Кандидатите доказват изпълнението на изискванията, както следва:

Обстоятелствата по т. 3, т. 4, т. 5 се удостоверяват с декларация в свободен текст, а при подписване на договор с кандидата - с документи от съответните компетентни органи, удостоверяващи липсата на обстоятелствата по т. 3, чрез копие на застрахователен договор по т. 4, чрез документи, доказващи опита по т. 5.

**3.**  **СРОК И МЯСТО ЗА ПРЕДСТАВЯНЕ НА ОФЕРТИ. ИЗИСКВАНИЯ КЪМ ОФЕРТИТЕ.**

**Офертите да се представят в запечатан и непрозрачен плик,** съдържащ всички изискуеми документи, **в срок до 18.07.2025 година на адрес: „БАЕЗ“ ЕАД, гр. София – 1000, бул. „Александър Стамболийски“ № 55, ет. 1.** Върху плика се посочва име, адрес, телефон и електронен адрес на участника и следното обозначение: **„За участие в процедура за избор на регистрирани одитори за извършване на** съвместен **независим финансов одит на годишния финансов отчет на БАЕЗ за 2025 г.“**

Предлаганата **обща цена на одита и договорените процедури** се представя в отделен запечатан непрозрачен плик с надпис **„Ценово предложение”,** поставен в плика с офертата. Освен цена на одита в **„Ценово предложение” се посочват и брой работни часове за проверка и заверка, и брой работни часове за текущи консултации. В плика с офертата кандидатът представя и документите, доказващи изпълнение на посочените по-горе изисквания.** **Срокът на валидност на офертите е 60 (шестдесет) дни от крайния срок за получаване на офертите и кандидатът ще бъде обвързан с предложенията в своята оферта до сключването на договор.**

Допълнителна информация ще бъде предоставена в срока за подаване на оферти на същия адрес.

**За контакти – телефон: 02/923 69 11**